שיחה:מרדכי הכהן

message: האם התאריך נכון? בהר הזיתים יש קבר של אדם בשם "מרדכי הכהן". אין יותר מידי פרטים ביוגרפיים על המצבה, אבל יש שם נגיעות ציוניות, והוא נפטר בתשל"ב, אבל התאריך המצויין הוא ה' אייר. אז האם זה אותו אדם (אפשר לברר דרך שם אביו - חנוך חיים)? מרכז מידע הר הזיתים - שיחה 08:41, 21 ביולי 2010 (IDT)
replies: text: אכן שם אביו היה חיים, והוא עצמו נולד בתרס"ז ונפטר בתשל"ב, אבל לא באייר אלא בניסן. מעניין מאוד. אין לי תשובה. אם העניין בעל חשיבות, ניתן לברר אצל נכדו: אברהם צבי הכהן המתגורר בבני ברק. בברכה, גרש - שיחה 09:11, 21 ביולי 2010 (IDT)
replies: text: :אם כי במחשבה שנייה, מקריאת נוסח המצבה עולה סימן שאלה אם אכן מדובר בנשוא הערך. מצד אחד חלק מן התארים מאוד מתאים לו, ומצד שני נראה לי שבניו הידועים במקוריותם היו מנסחים נוסח מקורי יותר, וכמו כן לא היו מנסחים "גאון וצדיק", ולא היו משתמשים בפסוק במלואו, הכולל פיסקות שאינן מתאימות לו, כגון "רבים השיב מעוון" (ובוודאי לא היו טועים באיות שלו 'הישיב'). ומצד שלישי, מי יודע... גרש - שיחה 09:23, 21 ביולי 2010 (IDT)
replies: text: ::בסופו של דבר הכרעתי על סמך צילום המצבה. גרש - שיחה 09:05, 22 ביולי 2010 (IDT)
replies: text: :::כך גם בכתבה מעיתון הארץ. דרך - שיחה 16:36, 22 ביולי 2010 (IDT)
replies: text: ::::תודה, דרך. גרש - שיחה 18:39, 22 ביולי 2010 (IDT)
thread_title: תאריך פטירה

message: אני חש שיש אצבע קלה על ההדק בהצבת תבנית הבהרת חשיבות על כל ערך של אישיות ששמה לא מופיע במדורי הרכילות של עיתוני סוף השבוע. הגיעו הדברים לידי כך שאישים בעלי מעמד וחשיבות בהיבט ההיסטורי הרחב, כמו שמואל הכהן וינגרטן, נידונו להצבעת מחיקה. יותר משזה עלבון להם, זה עלבון לנו, כי הדבר מלמד על רדידותנו, על זכרוננו הקצר ועל ראייתנו צרת-האופק. אנו מעדיפים ערכים על כל מיני סלבריטאים מטעם עצמם, חסרי ערך אמיתי, שהיום כאן ומחר מי יודע היכן יהיו, מאשר אישים שהטביעו את חותמם בתחומי הרוח, המדע והעשייה הציבורית - גם אם הם שייכים לעבר ולא לכותרת העיתון של היום בבוקר. ואם מדובר באישיות תורנית, מצבו חמור עוד יותר, ועד שלא יוכח שהוא מאוזכר 1700 פעם בגוגל, אין לו חשיבות. לא יועילו לו מעמדו הציבורי ופרסומו בקרב המגזר שלו, לא יעמדו לו זכויותיו בהעמדת תלמידים ובחיבור ספרים. כמה חבל! האם יש סיכוי שמשהו ישתנה, או שמא 'מה שהיה הוא שיהיה' ובכל פעם תוצב מחדש תקרת הזכוכית האטומה הזו? ימים יגידו. גרש - שיחה 02:11, 22 ביולי 2010 (IDT)
replies: text: ולגופו של עניין: הרב מרדכי הכהן נחשב אחד החוקרים התורניים המקוריים, שפרסם את מאמריו ומחקריו לאורך תקופה של למעלה משלושים שנה. עמדה לו לזכות העובדה שבניו, הידועים בפני עצמם, העמידו לרשותו את העיתונים שערכו ("פנים אל פנים" ו"מחניים") כבמה לפרסום מחקריו. בנוסף לכך פרסם ממחקריו בבמות הנכבדות ביותר בעולם הדתי של שנות החמישים והשישים - "סיני" ו"תורה שבעל פה" של מוסד הרב קוק. הוא התמחה בנושאי מידות בכלל, וגבולות המקדש בפרט, חקר נושאים מקוריים רבים והיה סופר פורה. מה הוא אשם שכל זה קרה לפני חמישים שנה ולא אתמול בבוקר? ומדוע ייגרע חלקו אם לא שפר גורלו להופיע בתוכנית הבוקר של חיים אתגר/עדן הראל או לחילופין אבריגלעד/הילה קורח? גרש - שיחה 02:26, 22 ביולי 2010 (IDT)
replies: text: :נימוקיו של גרש משכנעים, והערך מדבר בעד עצמו. דוד שי - שיחה 07:04, 22 ביולי 2010 (IDT)
replies: text: :::ערך חשוב לאדם חשוב ויקר, יישר כח!! Guy.al - שיחה 09:51, 22 ביולי 2010 (IDT)
replies: text: :::: מצטרף לדברי הנ"ל מי-נהר - שיחה 15:06, 22 ביולי 2010 (IDT)
thread_title:  חשיבות 

message: ראוי להפריד לשתי רשימות נפרדות: רשימת ספרים ורשימת מאמרים. דוד שי - שיחה 07:48, 22 ביולי 2010 (IDT)
thread_title:  ספריו ומחקריו